pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธ.ก.ส. จับมือไปรษณีย์ไทย ขยายช่องทางการตลาดทั้งออนไลน์ ออฟไลน์ ให้กับเกษตรกรและผู้ประกอบการภาคเกษตรสู่ผู้บริโภคโดยตรง
วันอังคารที่ 19 ตุลาคม 2564
ธ.ก.ส. จับมือไปรษณีย์ไทย ขยายช่องทางการตลาดทั้งออนไลน์ ออฟไลน์ ให้กับเกษตรกรและผู้ประกอบการภาคเกษตรสู่ผู้บริโภคโดยตรง
ธ.ก.ส. ร่วมกับไปรษณีย์ไทย ยกระดับการจัดการสินค้าเกษตรไทยแบบครบวงจร ทั้งการผลิต แปรรูป การเพิ่มช่องทางจําหน่ายและตลาดรองรับสินค้าเกษตรส่งตรงสู่ผู้บริโภค ทั้งทางออนไลน์ผ่านเว็บไซต์ www.thailandpostmart.com และออฟไลน์ ณ ที่ทําการไปรษณีย์
ธ.ก.ส. ร่วมกับไปรษณีย์ไทย ยกระดับการจัดการสินค้าเกษตรไทยแบบครบวงจร ทั้งการผลิต แปรรูป การเพิ่มช่องทางจําหน่ายและตลาดรองรับสินค้าเกษตรส่งตรงสู่ผู้บริโภค ทั้งทางออนไลน์ผ่านเว็บไซต์ www.thailandpostmart.com และออฟไลน์ ณ ที่ทําการไปรษณีย์ พร้อมรับส่วนลดพิเศษ เมื่อซื้อสินค้าจากลูกค้า ธ.ก.ส. ที่ www.thailandpostmart.com ตลอดทั้งเดือน พ.ย.นี้
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส. มุ่งสนับสนุนช่องทางการตลาดที่หลากหลายให้กับเกษตรกรลูกค้า ผู้ประกอบการ SMEs เกษตร กลุ่มเกษตรกร วิสาหกิจชุมชน สหกรณ์การเกษตร และสถาบันเกษตรกร เพื่อเพิ่มโอกาสในการสร้างงาน สร้างรายได้ โดยร่วมมือกับบริษัท ไปรษณีย์ไทย จํากัด ดําเนินโครงการเพิ่มช่องทางการตลาดและระบบโลจิสติกส์สินค้าเกษตรเพื่อยกระดับเศรษฐกิจภาคการเกษตรไทย เพื่อพัฒนาและยกระดับการจัดการผลผลิตทางการเกษตร ตลอดจนสินค้าเกษตรแปรรูปครบวงจร ทั้งในด้านวางแผนการผลิต การเพิ่มประสิทธิภาพและการพัฒนาคุณภาพผลผลิต รวมทั้งการเพิ่มช่องทางการจัดจําหน่าย โดยไม่ผ่านพ่อค้าคนกลาง ซึ่งจะช่วยให้เกษตรกรลูกค้าและผู้ประกอบการมีโอกาสในการขายสินค้าและสร้างรายได้เพิ่มมากขึ้นขณะเดียวกันผู้บริโภคก็ได้รับผลผลิตและสินค้าทางการเกษตรที่ดี มีคุณภาพ มีมาตรฐานรับรองจากเกษตรกรและผู้ประกอบการภาคเกษตรโดยตรง
ทั้งนี้ ธ.ก.ส. จะคัดเลือกสินค้าทั้งที่เป็นสินค้าเกษตร สินค้าแปรรูปที่มีคุณภาพดี จากผู้ผลิตโดยตรงกว่า 200 รายการ เช่น กล้วยตาก ตราจิราพร จังหวัดพิษณุโลก หมอนยางพารา ตรา PARATO จังหวัดอุบลราชธานี กล้วยหอมทอง บรรจุกล่อง จากสหกรณ์การเกษตรบ้านลาด จังหวัดเพชรบุรี กาแฟคั่วบด ตราถ้ําสิงห์ จากวิสาหกิจชุมชนกลุ่มกาแฟบ้านถ้ําสิงห์ จังหวัดชุมพร เป็นต้น โดยนําผลผลิตและผลิตภัณฑ์นํามาจําหน่ายผ่านช่องทางออนไลน์ www.thailandpostmart.com และช่องทางออฟไลน์ ณ ที่ทําการไปรษณีย์ ซึ่งทางบริษัท ไปรษณีย์ไทย จํากัด จะดําเนินการขนส่งผลผลิตทางการเกษตรหรือสินค้าเกษตรแปรรูปที่มีการสั่งซื้อผ่านเว็บไซต์ข้างต้น ไปยังผู้บริโภคโดยตรง โดยคิดอัตราค่าบริการในราคาพิเศษ และเพื่อเป็นการขอบคุณผู้บริโภคที่ร่วมสนับสนุนการซื้อสินค้าจากเกษตรกร ผู้ประกอบการภาคการเกษตรดังกล่าวผ่านเว็บไซต์ www.thailandpostmart.com เพียงกรอกรหัส “BAAC55” รับส่วนลดทันที 55 บาท จํานวน 1,500 สิทธิ์เท่านั้น ระยะเวลากิจกรรมตั้งแต่วันที่ 1 พฤศจิกายน – 30 พฤศจิกายน 2564
รัฐบาลไทย-ข่าวทำเนียบรัฐบาล-รมช.สธ. เปิดเวทีสมัชชาสุขภาพ ประเด็น ธรรมนูญว่าด้วยระบบสุขภาพฯ ฉ.3
วันจันทร์ที่ 25 เมษายน 2565
รมช.สธ. เปิดเวทีสมัชชาสุขภาพ ประเด็น ธรรมนูญว่าด้วยระบบสุขภาพฯ ฉ.3
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานในพิธีเปิดเวทีสมัชชาสุขภาพเฉพาะประเด็นธรรมนูญว่าด้วยระบบสุขภาพแห่งชาติ ฉบับที่ 3 ในรูปแบบ on-site และ online เพื่อรับฟังความเห็นต่อ (ร่าง) ธรรมนูญว่าด้
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และรองประธานกรรมการสุขภาพแห่งชาติ เป็นประธานในพิธีเปิดเวทีสมัชชาสุขภาพเฉพาะประเด็นธรรมนูญว่าด้วยระบบสุขภาพแห่งชาติ ฉบับที่ 3 ในรูปแบบ on-site และ online เพื่อรับฟังความเห็นต่อ (ร่าง) ธรรมนูญว่าด้วยระบบสุขภาพแห่งชาติ ฉบับที่ 3 วางเข็มทิศกําหนดนโยบายและยุทธศาสตร์ด้านสุขภาพของประเทศในระยะ 5 ปี มุ่งเป้าสู่การสร้างระบบสุขภาพที่เป็นธรรมและไม่ทิ้งใครไว้ข้างหลัง ณ อาคารหอประชุม กรมประชาสัมพันธ์ ************************** เมษายน 2565
ดาวน์โหลดภาพเพิ่มเติมได้ที่ : https://bit.ly/3vcxa5u
รัฐบาลไทย-ข่าวทำเนียบรัฐบาล-State enterprise investment for first half of 2021 is on target
วันเสาร์ที่ 14 สิงหาคม 2564
State enterprise investment for first half of 2021 is on target
State enterprise investment for first half of 2021 is on target
August 12, 2021, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-chawasreported on the investment of state enterprises, which has been the key engine of growth, especiallyduring this time when the private sector investment has slowed down due to the COVID-19 situation. Deputy Prime Minister and Minister of EnergySupattanapong Punmeechaowreported that during the first 6 months of 2021, Energy investmenthasgenerated over 100 billion Bahtthroughvarious energy infrastructure projects,undertaken byPTT Public Company Limited,Electricity Generating Authority of Thailand, and their affiliates. Theseprojects includethe newliquified natural gas (LNG) terminalin Rayong province, thefifthtransmissionpipelineproject, andpower transmission expansion project, among others.Investment in energy businesses for the year 2021 is targeted at 200 billion Baht.
For all the43 state-owned enterprises,the State Enterprise Policy Office (STI)has reportedthatoveralldisbursement ofFY2021accumulatedinvestmentbudget(as of June 2021)has been made either as planned or more than what has been planned, with the total disbursement of 191 billion Baht (101% of theaccumulated disbursement plan). Mega projects,of which the disbursementwasmademore than what has been planned,areThailand-Chinahigh-speed rail project Phase 1 (Bangkok-Nakhon Ratchasima section), the Red Line project(Bang Sue-Rangsit section),the High-Speed Rail Linked 3 Airport Project, and the Orange Line (Cultural Center-Minburi section).
According to the Deputy Government Spokesperson, the Prime Minister has placed much importance onstate enterprise investment, and orderedall concerned agencies towork closely with the state enterprisesin a bid for all projects to achieve the set goal,and for the national economy to recover.
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ติดตามเร่งรัดการศึกษา แผนพัฒนาโครงข่าย MR-Map
วันพฤหัสบดีที่ 24 กุมภาพันธ์ 2565
รัฐมนตรีว่าการกระทรวงคมนาคม ติดตามเร่งรัดการศึกษา แผนพัฒนาโครงข่าย MR-Map
...
นายศักดิ์สยาม ชิดชอบ รัฐมนตรีว่าการกระทรวงคมนาคมเปิดเผยถึงความคืบหน้าในการประชุมขับเคลื่อนการศึกษาแผนพัฒนาโครงข่ายMR-Mapเมื่อวันที่23กุมภาพันธ์2565เวลา 15.30น.ผ่านการประชุมทางไกล (Video Conference)ด้วยระบบZoom Cloud Meetingsโดยมี นายชยธรรม์ พรหมศร       ปลัดกระทรวงคมนาคม คณะผู้บริหารกระทรวงคมนาคม หัวหน้าหน่วยงานในสังกัดกระทรวงคมนาคมที่เกี่ยวข้องประกอบด้วยกรมการขนส่งทางราง (ขร.) กรมทางหลวง (ทล.) กรมทางหลวงชนบท (ทช.) การรถไฟแห่งประเทศไทย (รฟท.) การทางพิเศษแห่งประเทศไทย (กทพ.) และสํานักงานนโยบายและแผนการขนส่งและจราจร (สนข.) เข้าร่วมการประชุม ซึ่งที่ประชุมได้รับทราบความก้าวหน้าผลการดําเนินงานศึกษาจัดทําแผนการพัฒนาโครงข่ายทางพิเศษระหว่างเมืองและระบบราง
(MR-Map) ของ ทล. โดยปัจจุบัน ทล. ได้จัดทําร่างแผนแม่บทการพัฒนาโครงข่ายทางหลวงพิเศษระหว่างเมืองและระบบราง (MR-Map)แล้วเสร็จ10เส้นทางโดยมีปรับแนวเส้นทางบางช่วงทําให้มีระยะทางรวมประมาณ7,003 กิโลเมตรโดยมีเส้นทางที่พัฒนาเป็นมอเตอร์เวย์ร่วมกับระบบรางมีระยะทางทั้งหมด4,321 กิโลเมตรแบ่งเป็นแนวเหนือ - ใต้3เส้นทาง แนวตะวันออก - ตะวันตก6เส้นทาง
ผลการดําเนินงานในโครงการนําร่องฯ จํานวน 3 เส้นทาง ได้แก่ เส้นทางMR2กรุงเทพฯ/ชลบุรี (แหลมฉบัง) - หนองคาย(ด่านหนองคาย) ช่วงนครราชสีมา - แหลมฉบัง เส้นทางMR5กาญจนบุรี(ด่านเจดีย์สามองค์) - อุบลราชธานี (สะพานมิตรภาพแห่งที่6)ช่วงนครราชสีมา - อุบลราชธานีและเส้นทางMR8ชุมพร - ระนองโดยปัจจุบันอยู่ระหว่างการออกแบบเส้นทางเบื้องต้น และได้จัดประชุมรับฟังความคิดเห็นโดยผู้เข้าร่วมประชุมส่วนใหญ่เห็นด้วยกับการพัฒนาโครงการโดยบูรณาการทางหลวงพิเศษระหว่างเมืองร่วมกับระบบราง แต่ยังมีข้อกังวลในประเด็นต่าง ๆ ได้แก่
1.โครงข่ายแนวเส้นทางควรหลีกเลี่ยงผลกระทบทางสิ่งแวดล้อมและพื้นที่ชุมชนเมืองให้มากที่สุดโดยควรพิจารณาให้รอบคอบเรื่องการเวนคืนพื้นที่พร้อมกันทั้งมอเตอร์เวย์และระบบรางและความเป็นไปทางกฎหมายร่วมด้วย และการจัดลําดับความสําคัญของแผนแม่บทเพื่อเป็นประโยชน์ต่อนักลงทุนและประชาชน
2.ประเด็นการออกแบบแนวเส้นทาง โดยในการออกแบบมอเตอร์เวย์ควรมีถนนบริการและจุดกลับรถในพื้นที่ที่ผ่านชุมชน เพื่ออํานวยความสะดวกสบายในการเข้า - ออกพื้นที่ ควรมีการออกแบบเป็นทางยกระดับในพื้นที่ที่ต้องผ่านชุมชนหรือพื้นที่ที่เป็นที่ราบลุ่มต่ํา และสิ่งสําคัญในการออกแบบ จะต้องคํานึงถึงผลกระทบต่อพื้นที่ระบายน้ํา/พื้นที่น้ําท่วมอีกทั้งขอให้พิจารณาการใช้เขตทางให้เหมาะสมทั้งมอเตอร์เวย์และทางรถไฟ
​ทั้งนี้รัฐมนตรีว่าการกระทรวงคมนาคมได้มีข้อสั่งการ เน้นย้ําการใช้พื้นที่ให้คุ้มค่า ลดผลกระทบกับประชาชน และเส้นทางที่ออกแบบจะต้องสั้นและตัดตรง ซึ่งจะต้องพิจารณาการใช้โครงสร้างอุโมงค์และสะพานบก เพื่อทําให้เส้นทางมีความสะดวก รวดเร็วและปลอดภัยโดยพิจารณาผลกระทบด้านผลกระทบสิ่งแวดล้อมให้รอบด้าน โดยโครงการที่จะเป็นนําร่องที่จะต้องพิจารณาความพร้อมถึงในขั้นการออกแบบในระดับDefinitive Designเพื่อที่จะสามารถกําหนดกรอบวงเงินการลงทุน ที่ให้จะสามารถดําเนินการหาผู้รับจ้างเพื่อผลักดันโครงการให้เป็นรูปธรรมรวมถึงการทําการประชาสัมพันธ์เชิงรุก เช่น การสร้างความรับรู้ของประชาชน รวมถึงการทําRoadshowของโครงการทั้งในประเทศ และต่างประเทศ โดยเฉพาะเส้นทางMR8(ชุมพร - ระนอง) เพื่อดึงดูดความสนใจของนักลงทุนต่อไป
รัฐบาลไทย-ข่าวทำเนียบรัฐบาล-โฆษกรัฐบาลลั่น รัฐบาลพร้อมแจงสภาฯ หลัง “เพื่อไทย” เตรียมยื่นอภิปราย ม.152 ยันโควิด-19เป็นไปตามที่ ศบค. คาดการณ์และเตรียมการรับมือไว้ล่วงหน้า
วันจันทร์ที่ 10 มกราคม 2565
โฆษกรัฐบาลลั่น รัฐบาลพร้อมแจงสภาฯ หลัง “เพื่อไทย” เตรียมยื่นอภิปราย ม.152 ยันโควิด-19เป็นไปตามที่ ศบค. คาดการณ์และเตรียมการรับมือไว้ล่วงหน้า
โฆษกรัฐบาลลั่น รัฐบาลพร้อมแจงสภาฯ หลัง “เพื่อไทย” เตรียมยื่นอภิปราย ม.152 ยันโควิด-19เป็นไปตามที่ ศบค. คาดการณ์และเตรียมการรับมือไว้ล่วงหน้า
วันที่ 10 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่แกนนําพรรคเพื่อไทย ระบุว่า จะเสนอให้พรรคเพื่อไทยเปิดอภิปรายตามมาตรา 152 เรื่องการบริหารจัดการโควิดที่ล้มเหลวของ พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในสัปดาห์หน้าว่า เป็นสิทธิ์ที่ฝ่ายค้านสามารถดําเนินการได้ตามกรอบรัฐธรรมนูญ ซึ่งรัฐบาลพร้อมที่จะชี้แจง และจะถือโอกาสนี้อธิบายให้ประชาชนได้ทราบข้อมูลที่ถูกต้องด้วย หลังจากที่ฝ่ายค้านสลับหน้ากันดิสเครดิตรายวันจนประชาชนสับสน ยืนยันว่า สถานการณ์โควิด-19 รัฐบาลมีการวางแผนไว้ล่วงหน้าตามการคาดการณ์ของ ศบค. ไม่ได้ล่าช้าหรือสับสน ถ้าจะสับสนก็คงเป็นฝ่ายค้านมากกว่า ที่วันนี้ออกมาด้อยค่าวัคซีน แต่พอรุ่งขึ้นกลับรีบไปฉีดวัคซีนก่อนประชาชนเสียอีก
“ยืนยันว่ารัฐบาลพร้อมชี้แจงทุกข้อสงสัย เพราะนายกฯ สั่งการให้ ศบค. คาดการณ์และเตรียมการรับมือไว้ล่วงหน้าแล้ว ไม่ได้บริหารสถานการณ์ผิดพลาดล้มเหลวแต่อย่างใด คงมีแค่ฝ่ายค้านที่วันนี้ยังสับสนจะเอายังไงกันแน่ วันนี้พูดจนน้ําลายแตกฟอง ด้อยค่าระบบสาธารณสุขไทย ด้อยค่าวัคซีน สร้างความหวาดกลัวให้กับประชาชน อย่างน้อย ๆ ก็น่าจะละอายกับสิ่งที่ตัวเองได้พูดเอาไว้บ้าง ถ้าฝ่ายค้านห่วงใยประชาชนจริง อย่างน้อยก็ควรปล่อยให้รัฐบาลได้ทํางานแก้ไขปัญหาให้กับประชาชนบ้าง ไม่ใช่ว่าต้องมาเสียเวลาไปกับการแก้ข่าวสร้างความสับสนจากฝ่ายค้านรายวันอยู่แบบนี้” นายธนกร กล่าว
รัฐบาลไทย-ข่าวทำเนียบรัฐบาล- บริษัท รถไฟฟ้า ร.ฟ.ท. จำกัด (รฟฟท.) กระทรวงคมนาคม จัดเจ้าหน้าที่ชุดเฉพาะกิจลงพื้นที่ตรวจลาดตระเวนเส้นทางเดินรถไฟฟ้าชานเมืองสายสีแดง
วันศุกร์ที่ 29 ตุลาคม 2564
บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม จัดเจ้าหน้าที่ชุดเฉพาะกิจลงพื้นที่ตรวจลาดตระเวนเส้นทางเดินรถไฟฟ้าชานเมืองสายสีแดง
ป้องกันการลักลอบตัดสายอาณัติสัญญาณในระบบรถไฟฟ้าอย่างต่อเนื่อง สอดคล้องกับนโยบาย และข้อสั่งการของรัฐมนตรีว่าการกระทรวงคมนาคม
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด ผู้ให้บริการรถไฟฟ้าชานเมืองสายสีแดง เปิดเผยว่า เพื่อเป็นการสร้างความมั่นใจ และเป็นไปตามมาตรฐานการรักษาความปลอดภัยในระบบรถไฟฟ้า บริษัทจึงจัดเจ้าหน้าที่ชุดเฉพาะกิจลงพื้นที่ตรวจลาดตระเวนเส้นทางเดินรถไฟฟ้า ในบริเวณด้านนอกรั้วทางคู่ขนานแนวเส้นทางเดินรถ และบนรางรถไฟฟ้า ทั้งช่วงบางซื่อ-รังสิต และบางซื่อ-ตลิ่งชัน เพื่อตรวจสอบ และป้องกันไม่ให้บุคคลภายนอกเข้ามาลักลอบตัดสายอาณัติสัญญาณในระบบรถไฟฟ้าชานเมืองสายสีแดง โดยบริษัทได้ดําเนินการมาอย่างต่อเนื่อง ซึ่งสอดคล้องกับนโยบาย และข้อสั่งการของรัฐมนตรีว่าการกระทรวงคมนาคม ที่ให้หน่วยงานที่เกี่ยวข้อง ดําเนินการออกมาตรการกํากับ ควบคุม และดูแล ป้องกันไม่ให้เกิดเหตุการณ์ลักลอบตัดสายอาณัติสัญญาณขึ้น โดยระดมเจ้าหน้าที่ออกลาดตระเวน ทั้งช่วงกลางวัน และช่วงกลางคืน
รถไฟฟ้าสายสีแดง ยกระดับคุณภาพชีวิตคนชานเมือง Call Center 1690 ตลอด 24 ชั่วโมง
รัฐบาลไทย-ข่าวทำเนียบรัฐบาล-เดินหน้าขับเคลื่อนประตูอีสานเชื่อมไทยเชื่อมโลก “เฉลิมชัย” มอบ “อลงกรณ์” ลงพื้นที่หน้าด่านหนองคาย-อุดรฯ สัปดาห์หน้า ประสานผู้ประกอบการ “ไทย-ลาว-จีน”
วันศุกร์ที่ 21 มกราคม 2565
เดินหน้าขับเคลื่อนประตูอีสานเชื่อมไทยเชื่อมโลก “เฉลิมชัย” มอบ “อลงกรณ์” ลงพื้นที่หน้าด่านหนองคาย-อุดรฯ สัปดาห์หน้า ประสานผู้ประกอบการ “ไทย-ลาว-จีน”
เดินหน้าขับเคลื่อนประตูอีสานเชื่อมไทยเชื่อมโลก “เฉลิมชัย” มอบ “อลงกรณ์” ลงพื้นที่หน้าด่านหนองคาย-อุดรฯ สัปดาห์หน้า ประสานผู้ประกอบการ “ไทย-ลาว-จีน” ร่วมมือส่งออกข้าว-ยางพารา-ผลไม้ บนเส้นทางรถไฟสายใหม่ รับมือฤดูกาลผลิตปี 2565
นายอลงกรณ์พลบุตรที่ปรึกษารัฐมนตรีว่าการกระทรวงเกษตรและสหกรณ์ในฐานะประธานคณะกรรมการความร่วมมือระหว่างกระทรวงเกษตรและสหกรณ์และสภาอุตสาหกรรมแห่งประเทศไทย(กรกอ.)และประธานคณะทํางานจัดทําแผนแก้ไขปัญหาผลไม้เศรษฐกิจล่วงหน้าทั้งระบบเปิดเผยวันนี้(21ม.ค.)ว่าในวันพฤหัสบดีที่27ม.ค.จะเดินทางไปจ.หนองคายและจ.อุดรธานีเพื่อหารือกับผู้ประกอบการ“ไทย-ลาว-จีน”ด้านโลจิสติกส์เพื่อร่วมมือกันในการสนับสนุนการส่งออกสินค้าเกษตรเช่นข้าวยางพาราผักผลไม้กล้วยไม้สินค้าประมงและสินค้าปศุสัตว์บนเส้นทางรถไฟลาว-จีนสําหรับฤดูกาลผลิตปี2565ตามข้อสั่งการของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์รวมทั้งการติดตามความคืบหน้าของนิคมอุตสาหกรรมอุดรธานีทางด้านการลงทุนอุตสาหกรรมเกษตรอาหารและโครงการโลจิสติกส์ปาร์คตลอดจนการใช้เทคโนโลยีใหม่ๆเช่นไนโตรเจนฟรีสเซอร์และระบบตรวจสอบย้อนกลับเพื่อการส่งออก
“ประเทศไทยสามารถส่งออกข้าวสารจํานวน20ตู้ปริมาณ500ตันโดยใช้เส้นทางรถไฟสายจีน-ลาวโดยมีจุดหมายปลายทางที่มหานครฉงชิ่ง( Chongqing )ในภาคตะวันตกของจีนเป็นShipmentแรกซึ่งสามารถผ่านการตรวจตราและออกใบรับรองจากด่านตรวจพืชที่หนองคายขนส่งถึงท่าบกท่านาและผ่านการเห็นชอบของด่านศุลกากรลาวแล้วรอขบวนรถขนส่งสินค้าเพื่อเดินทางออกจากสถานีเวียงจันทน์ใต้ไปมหานครฉงชิ่งก่อนหน้านี้ได้รับรายงานคลาดเคลื่อนจากหน่วยงานว่าขนส่งไปฉงชิ่งแล้วซึ่งได้ช่วยประสานงานกับทางลาวและได้รับความร่วมมืออย่างดีในการอนุมัติผ่านด่านศุลกากรและกระทรวงเกษตรของลาวเมื่อขบวนรถไฟขนส่งมาถึงก็พร้อมออกเดินทางได้ทันทีซึ่งการขนส่งระบบรางเป็นระบบใหม่จากไทยผ่านแดนลาวเพื่อขยายโอกาสทางการค้าภายใต้การทํางานร่วมกันอย่างใกล้ชิดระหว่างกระทรวงเกษตรและสหกรณ์กระทรวงพาณิชย์กระทรวงการต่างประเทศภาคเกษตรกรและภาคเอกชนตามนโยบายการพัฒนาโลจิสติกส์เกษตรและยุทธศาสตร์ตลาดนําการผลิตเพื่อการส่งออกของนายจุรินทร์ลักษณวิศิษฏ์รองนายกรัฐมนตรีและรัฐมนตรีพาณิชย์กับดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์ซึ่งทั้ง2ท่านได้ดําเนินการเจรจากับทางการจีนและลาวทั้งเป็นทางการและไม่เป็นทางการตลอดมาโดยเฉพาะในภาวะที่ต้องเผชิญกับการแพร่ระบาดของโควิด19ระลอกแล้วระลอกเล่าซึ่งทําให้การทํางานเป็นไปด้วยความยากลําบากแต่ด้วยความมุ่งมั่นและความร่วมมือของทุกฝ่ายจึงสามารถฝ่าฟันอุปสรรคมาได้และถอดบทเรียนปัญหามาสู่การขับเคลื่อนไปข้างหน้าร่วมกัน”ที่ปรึกษารัฐมนตรีเกษตรฯกล่าว
นายอลงกรณ์กล่าวต่อไปว่าภาคอีสานจะเปลี่ยนไปภายใต้ยุทธศาสตร์อีสานเกตเวย์(ESAN Gateway)เชื่อมไทย-เชื่อมโลกอีสานไม่เพียงแต่เป็นประตูโลจิสติกส์การค้าหน้าด่านแต่จะเป็นฐานใหม่ของอุตสาหกรรมเกษตรอาหารในการผลิตเกษตรมูลค่าสูงตามโครงการ1กลุ่มจังหวัด1นิคมอุตสาหกรรมเกษตรอาหารของกรกอ.ทั้งกลุ่มอีสานเหนืออีสานกลางและอีสานใต้เพื่อสร้างรายได้เพิ่มให้กับเกษตรกรผู้ประกอบการและประเทศโดยรวม
รัฐบาลไทย-ข่าวทำเนียบรัฐบาล-อธิรัฐ ติดตามมาตรการดูแลนักท่องเที่ยว “ทะเลตรัง”
วันอาทิตย์ที่ 14 พฤศจิกายน 2564
อธิรัฐ ติดตามมาตรการดูแลนักท่องเที่ยว “ทะเลตรัง”
และความคืบหน้างานบํารุงรักษาร่องน้ําเศรษฐกิจฝั่งทะเลอันดามัน
วันเสาร์ที่ 13 พฤศจิกายน 2564 ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่จังหวัดตรัง ณ สํานักงานเจ้าท่าภูมิภาคสาขาตรัง เป็นประธานการประชุมเพื่อติดตามมาตรการความปลอดภัยทางน้ําในการดูแลนักท่องเที่ยว ซึ่งแต่ละปีจังหวัดตรังมีนักท่องเดินทางมาใช้บริการท่าเทียบเรือโดยสารเป็นจํานวนมาก จากสถิติผู้ใช้บริการ 4 ปี ย้อนหลัง ปี 2561 จํานวน 225,523 คน ปี 2562 จํานวน 282,128 คน ปี 2563 จํานวน 167,636 คน และปี 2564 จํานวน 192,496 คน เมื่อเปิดประเทศคาดว่าจะมีนักท่องเที่ยวจํานวนเพิ่มขึ้น ทั้งนี้ได้มอบหมายให้สํานักงานเจ้าท่าฯ กําหนดเพิ่มเติมมาตรการความปลอดภัยให้เข้มงวดยิ่งขึ้นใน 3 ด้านหลัก ได้แก่
1) ท่าเทียบเรือปลอดภัย
2) เรือปลอดภัย
3) คนปลอดภัย
นอกจากนี้ยังได้กําชับให้เร่งสํารวจ ตรวจสอบ การปลูกสร้างสิ่งล่วงล้ําลําน้ํา ทั้งที่ไม่ได้รับอนุญาต หรือได้รับอนุญาตแต่ไม่เป็นไปตามเงื่อนไข เพื่อดําเนินการตามขั้นตอนของกฎหมาย และวันอาทิตย์ที่ 14 พฤศจิกายน 2564 เป็นประธานการประชุม ณ สํานักงานพัฒนาและบํารุงรักษาทางน้ําที่ 3 เพื่อติดตามความคืบหน้าการบํารุงรักษาร่องน้ําในพื้นที่ภาคใต้ 6 จังหวัดได้แก่ จังหวัดระนอง พังงา ภูเก็ต กระบี่ ตรัง และสตูล รวม 166 ร่องน้ํา โดยเฉพาะการดูแลรักษาร่องน้ําเศรษฐกิจ สรุปผลการดําเนินการดังนี้
• ปี 2564 : ขุดลอกแล้ว จํานวน 9 ร่องน้ํา ได้แก่ จังหวัดกระบี่ 5 ร่องน้ํา และ จังหวัดภูเก็ต 4 ร่องน้ํา ปริมาณดินขุดรวม 807,122 ลบ.ม.
• ปี 2565 : ดําเนินการขุดลอก 10 ร่องน้ํา ได้แก่ จังหวัดพังงา 7 ร่องน้ํา จังหวัดสตูล 2 ร่องน้ํา และจังหวัดตรัง 1 ร่องน้ํา
• ปี 2566 มีแผนการขุดลอกอีก 19 ร่องน้ําในพื้นที่ 6 จังหวัด ได้แก่ จังหวัดสตูล ตรัง กระบี่ พังงา ภูเก็ต และระนอง
• ขุดลอกต่างตอบแทนที่จังหวัดพังงา ดําเนินการแล้วจํานวน 2 จุด ที่คลองบางม่วงและคลองดอกแดง เนื้อดินรวม 90,344 ลบ.ม.
ทั้งนี้ได้เน้นย้ําให้สํานักงานพัฒนาฯ ดําเนินการขุดลอกให้เป็นไปตามแผนเพื่อให้เรือสามารถสัญจรเข้า - ออก ได้ตลอดเวลา ซึ่งจะช่วยส่งเสริมการทําประมง เพิ่มศักยภาพการแข่งขันและการท่องเที่ยว รวมทั้งให้เตรียมความพร้อมในการสนับสนุนการช่วยเหลือผู้ประสบภัยน้ําท่วม ตั้งศูนย์ช่วยเหลือผู้ประสบอุทกภัย ประกอบด้วยเจ้าหน้าที่ประจําศูนย์ฯ จํานวน 9 นาย รถยนต์ 4 คัน เรือ 2 ลํา ถุงยังชีพ และน้ําดื่ม สามารถออกให้ความช่วยเหลือได้ตลอด 24 ช.ม.
รัฐบาลไทย-ข่าวทำเนียบรัฐบาล-วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค.ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย
วันพฤหัสบดีที่ 5 พฤษภาคม 2565
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค.ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค.ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย เกิดการเจรจาธุรกิจทั้งหมด 96 ครั้ง ประมาณการมูลค่ารวมกว่า 411 ล้านบาท
วธ.เผยกระแสตอบรับงานตลาดภาพยนตร์และโทรทัศน์นานาชาติฮ่องกง ปี 2565 ในรูปแบบออนไลน์ช่วงเดือนมี.ค. ที่ผ่านมา มีผู้เยี่ยมชมคูหาออนไลน์ประเทศไทยของผู้ประกอบการ 22 แห่ง ทั้งหมด 1,112 ราย เกิดการเจรจาธุรกิจทั้งหมด 96 ครั้ง ประมาณการมูลค่ารวมกว่า 411 ล้านบาท
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ตามที่ประเทศไทยภายใต้คณะกรรมการภาพยนตร์และวีดิทัศน์แห่งชาติ โดยกระทรวงวัฒนธรรม (วธ.) บูรณาการความร่วมมือกับกระทรวงการท่องเที่ยวและกีฬา กระทรวงพาณิชย์ สมาพันธ์สมาคมภาพยนตร์แห่งชาติและภาคเอกชน ในนามทีมประเทศไทย ภายใต้ชื่อ “Content Thailand” เข้าร่วมงานตลาดภาพยนตร์และโทรทัศน์นานาชาติฮ่องกง ประจําปี 2565 (Hong Kong International Film & TV Market (FILMART) 2022) เขตบริหารพิเศษฮ่องกงแห่งสาธารณรัฐประชาชนจีนในรูปแบบออนไลน์ ระหว่างวันที่ 14-17 มีนาคม 2565 เนื่องจากสถานการณ์ การแพร่ระบาดของโรคติดเชื้อไวรัสโคโรนา 2019 (โควิด-19) โดยมีบริษัทผู้ผลิตจัดจําหน่ายภาพยนตร์และวีดิทัศน์ เกมและแอนิเมชัน รายการโทรทัศน์ ละครและโฆษณา ธุรกิจเกี่ยวเนื่องในประเทศไทย 22 แห่ง เข้าร่วมงานดังกล่าวและร่วมกิจกรรมตลาดซื้อขายภาพยนตร์และโทรทัศน์ในพื้นที่คูหาประชาสัมพันธ์อุตสาหกรรมภาพยนตร์และวีดิทัศน์รูปแบบออนไลน์ ซึ่งผลการเข้าร่วมงานมีผู้เยี่ยมชมคูหาออนไลน์ประเทศไทยทั้งหมด 1,112 ราย การเจรจาธุรกิจรวมทั้งสิ้น 96 ครั้ง และประมาณการมูลค่ารวมกว่า 411 ล้านบาท
รัฐมนตรีว่าการกระทรวงวัฒนธรรม กล่าวอีกว่า การที่ทีมประเทศไทยเข้าร่วมงานตลาดภาพยนตร์และโทรทัศน์นานาชาติฮ่องกง ประจําปี 2565 เป็นการขับเคลื่อนยุทธศาสตร์ชาติ 20 ปีด้านการสร้างขีดความสามารถในการแข่งขัน และผลักดัน “Soft Power” ความเป็นไทย เช่น ภาพยนตร์ ดนตรี ศิลปะการแสดง เป็นต้น เพื่อเพิ่มมูลค่าเศรษฐกิจสร้างสรรค์ และเพื่อขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ที่มุ่งใช้มิติวัฒนธรรมสร้างความสัมพันธ์อันดีระหว่างประเทศและสร้างรายได้ให้แก่ประเทศไทย อีกทั้งส่งเสริมและพัฒนาตลาดภาพยนตร์และวีดิทัศน์ทั้งในประเทศและต่างประเทศ รวมทั้งส่งเสริมความร่วมมือในการลงทุนระหว่างประเทศ เช่น การร่วมลงทุนสร้างผลิตภาพยนตร์และวีดิทัศน์ระหว่างประเทศ และส่งเสริมให้ต่างชาติเข้ามาผลิตภาพยนตร์และวีดิทัศน์ในประเทศไทย ขณะเดียวกันปีนี้วธ.มีวิสัยทัศน์ใหม่คือ "วัฒนธรรมและความคิดสร้างสรรค์มีบทบาทนําในการพัฒนาเศรษฐกิจและสังคมไทย”และปรับเปลี่ยนบทบาทสู่กระทรวงสังคมกึ่งเศรษฐกิจ “วัฒนธรรมทําดี ทํางาน ทําเงิน” ซึ่งผลจากการเจรจาทางธุรกิจในงานครั้งนี้ ช่วยสร้างรายได้ และขยายเครือข่ายทางธุรกิจแก่ผู้ประกอบการให้มีคู่ค้าหรือผู้ร่วมทุนผลิตเนื้อหารายใหม่ ๆ ในอุตสาหกรรมภาพยนตร์ดิจิทัลคอนเทนต์ไทย รวมไปถึงสร้างความสนใจร่วมลงทุนและการถ่ายทําภาพยนตร์ต่างประเทศในประเทศไทยอย่างต่อเนื่อง
รัฐบาลไทย-ข่าวทำเนียบรัฐบาล-ปลื้ม “อาคารศาลาไทย” คว้ารางวัล “ขวัญใจมหาชน Honorable mention” จากนิตยสารชั้นนำ Exhibitor Magazine
วันศุกร์ที่ 18 มีนาคม 2565
ปลื้ม “อาคารศาลาไทย” คว้ารางวัล “ขวัญใจมหาชน Honorable mention” จากนิตยสารชั้นนํา Exhibitor Magazine
.....
อีกหนึ่งข่าวดี สําหรับคนไทย “อาคารศาลาไทย (Thailand pavilion)” ที่จัดแสดงในงานเวิลด์เอ็กซ์โป 2020 ดูไบ (World Expo Dubai 2020) ณ สหรัฐอาหรับเอมิเรตส์ (UAE) ได้รับรางวัลขวัญใจมหาชน Honorable mention ประเภท EDITOR'S CHOICE AWARD 2022 จากนิตยสาร Exhibitor Magazine ซึ่งเป็นนิตยสารชั้นนําด้าน Exhibition จากสหรัฐอเมริกา
.
อาคารดังกล่าว ได้รับความนิยมตั้งแต่เริ่มจัดแสดง มีผู้เข้าชมกว่า 1 แสนคน ภายในเวลาเพียง 2 สัปดาห์ และมีแนวโน้มเพิ่มขึ้นอย่างต่อเนื่อง ถือว่าเป็นหนึ่งความสําเร็จที่รัฐบาลมุ่งผลักดัน Soft Power ของไทยให้เป็นที่รู้จักและได้รับการชื่นชมในระดับนานาชาติ ภายใต้แนวคิด “การขับเคลื่อนสู่อนาคต (Mobility for the Future)"
.
ทั้งนี้ นายกฯ ได้ชื่นชม พร้อมขอบคุณหน่วยงานที่เกี่ยวข้อง ที่บูรณาการการทํางานร่วมกันอย่างแข็งขัน สามารถถ่ายทอดเอกลักษณ์วัฒนธรรมไทยให้เป็นที่รู้จักไปทั่วโลก และย้ําว่าให้นําผลความสําเร็จดังกล่าวไปต่อยอดในการขับเคลื่อนเศรษฐกิจ โดยเฉพาะภาคการท่องเที่ยว การค้า และการลงทุน
.
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. อนุมัติจัดหาวัคซีนซิโนแวค 12 ล้านโดส เร่งสร้างภูมิคุ้มกันแก่ประชาชน
วันพุธที่ 8 กันยายน 2564
ครม. อนุมัติจัดหาวัคซีนซิโนแวค 12 ล้านโดส เร่งสร้างภูมิคุ้มกันแก่ประชาชน
....
ครม. อนุมัติโครงการจัดหาวัคซีนป้องกันโรคโควิด-19 เพิ่มเติม จํานวน 12 ล้านโดส โดยเป็นวัคซีนซิโนแวค ซึ่งผลิตแล้วไม่ต้องจัดซื้อล่วงหน้า ส่งมอบได้ในช่วงเดือน ก.ย. - ต.ค. นี้ เพื่อเร่งสร้างภูมิคุ้มกันแก่ประชาชน 4 กลุ่มเป้าหมาย คือ
.
1. ประชาชนที่มีโรคประจําตัว ได้แก่ โรคทางเดินหายใจเรื้อรังรุนแรง (ปอดอุดกั้น หอบหืด) โรคหัวใจและหลอดเลือด โรคไตเรื้อรังระยะที่ 5 (ไตวายเรื้อรัง) โรคหลอดเลือดสมอง โรคมะเร็งที่อยู่ระหว่างรักษาด้วยเคมีบําบัด รังสีบําบัดและภูมิคุ้มกันบําบัด โรคเบาหวาน และโรคอ้วน
2. ประชาชนอายุ 60 ปีขึ้นไป
3. เจ้าหน้าที่ควบคุมโควิด-19 ที่มีโอกาสสัมผัสผู้ป่วย เช่น ด่านควบคุมโรค สถานกักกัน เจ้าหน้าที่เก็บขยะติดเชื้อ เป็นต้น
4. ประชาชนทั่วไปที่อาศัยอยู่ในประเทศไทย
.
รองรับการฉีดสูตรผสมระหว่างวัคซีนซิโนแวคและ แอสตราเซนเนกา ซึ่งสามารถร่นระยะเวลาการฉีดลง ทําให้เกิดภูมิคุ้มกันสูงตามผลการวิจัย ลดอัตราการป่วยและการเสียชีวิต
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงกลาโหม ให้การต้อนรับ ผู้ช่วยทูตทหารสหพันธรัฐรัสเซีย ประจำกรุงเทพมหานคร
วันพฤหัสบดีที่ 28 ตุลาคม 2564
ปลัดกระทรวงกลาโหม ให้การต้อนรับ ผู้ช่วยทูตทหารสหพันธรัฐรัสเซีย ประจํากรุงเทพมหานคร
พันเอก Igor B. Sholokhov  (อีเกราะ บี ซาลาคอฟ) ผู้ช่วยทูตทหารสหพันธรัฐรัสเซีย ประจํากรุงเทพมหานคร เข้าเยี่ยมคํานับ พลเอก วรเกียรติ  รัตนานนท์ ปลัดกระทรวงกลาโหม
เพื่อแนะนําตัวในโอกาสเข้ารับหน้าที่ใหม่ ณ ห้องพระบารมีปกเกล้า ในศาลาว่าการกลาโหม ซึ่งนับเป็นโอกาสอันดีที่จะได้พบปะทําความรู้จัก และสร้างความคุ้นเคยกับผู้แทนทางทหารของต่างประเทศที่ประจําอยู่ในประเทศไทย รวมทั้งแลกเปลี่ยนข้อคิดเห็นในประเด็นต่างๆ ที่สนใจร่วมกัน เนื่องจากไทยและรัซเซียมีความสัมพันธ์อันดีในฐานะมิตรประเทศมาอย่างยาวนาน มีการพัฒนาความร่วมมือในด้านต่างๆ อย่างต่อเนื่อง รวมทั้งเป็นการกระชับความสัมพันธ์ระหว่างทั้งสองประเทศให้แน่นแฟ้นยิ่งขึ้น
ทั้งนี้ พันเอก Igor B. Sholokhov (อีเกราะ บี ซาลาคอฟ) ผู้ช่วยทูตทหารสหพันธรัฐรัสเซีย ประจํากรุงเทพมหานคร ได้กลับมาปฏิบัติหน้าที่ ณ ประเทศไทยอีกครั้ง หลังจากที่เคยดํารงตําแหน่ง ผู้ช่วยทูตทหารสหพันธรัฐรัสเซีย ประจํากรุงเทพมหานคร เมื่อปี 2558 - 2561 ซึ่งในขณะดํารงตําแหน่งได้มีส่วนสําคัญยิ่งในการประสานงานและอํานวยความสะดวกให้กับผู้บังคับบัญชาระดับสูง ในพิธีสวนสนามทางเรือนานาชาติที่ไทยเป็นเจ้าภาพ เนื่องในโอกาสการเฉลิมฉลองครบรอบ 50 ปี การก่อตั้งประชาคมอาเซียน
นอกจากนี้ ยังได้มีการหารือเกี่ยวกับสถานการณ์การแพร่ระบาดของ COVID-19 โดยรัฐบาลไทยได้ให้กําลังใจรัฐบาลรัสเซีย และบุคลากรทางการแพทย์ของรัสเซียที่ปฏิบัติหน้าที่อย่างเข้มแข็งในการช่วยเหลือผู้ป่วยที่ติดเชื้อ อีกทั้ง ยินดีที่รัฐบาลรัสเชียประสบความสําเร็จในการคิดคันวิจัยและผลิตวัคซีนป้องกัน COVID-19 Sputnik V
(สปุตนิค วี) และอยู่ระหว่างการฉีดวัคซีนให้ประชาชน ทั้งยังหวังว่าสถานการณ์ในรัสเซียจะดีขึ้นในเร็ววัน และหากสถานการณ์การแพร่ระบาดของ COVID-19 เป็นไปในทางที่ดีขึ้น ทั้งสองประเทศจะสามารถกลับมาดําเนินกิจกรรมความร่วมมือทางทหารในด้านต่างๆ ระหว่างกันได้อย่างเต็มขีดความสามารถ
รัฐบาลไทย-ข่าวทำเนียบรัฐบาล-รัฐบาล ตั้ง “ศูนย์ช่วยเหลือสังคมตำบล” แล้ว 4,978 ศูนย์ครอบคลุมทั่วประเทศ ช่วย ปชช. ได้กว่าแสนคน หนึ่งหมื่นครัวเรือน หาก ปชช. ต้องการความช่วยเหลือ โทร. 1300
วันเสาร์ที่ 28 พฤษภาคม 2565
รัฐบาล ตั้ง “ศูนย์ช่วยเหลือสังคมตําบล” แล้ว 4,978 ศูนย์ครอบคลุมทั่วประเทศ ช่วย ปชช. ได้กว่าแสนคน หนึ่งหมื่นครัวเรือน หาก ปชช. ต้องการความช่วยเหลือ โทร. 1300
.....
รัฐบาลให้ความสําคัญกับการพัฒนาคุณภาพชีวิตคนทุกช่วงวัยและจัดระบบสวัสดิการสังคม นอกจากนี้ นายกฯ ยังได้เน้นย้ําเรื่องการสร้างโอกาสและความเสมอภาคทางสังคม รวมถึงการใช้วิธีแก้ไขปัญหาทางสังคมแบบพุ่งเป้า
.
ที่ผ่านมา กระทรวงการพัฒนาสังคมและความมั่นคงของมนุษย์ และหน่วยงานภาครัฐอีก 12 กระทรวง 1 หน่วยงาน ได้ร่วมมือกันดําเนินการแก้ไขปัญหาความยากจนและการพัฒนาคนทุกช่วงวัยแบบพุ่งเป้าในระดับพื้นที่ ผ่านกลไกที่เรียกว่า “ศูนย์ช่วยเหลือสังคม” โดยใช้สมุดพกครอบครัวเป็นเครื่องมือในการดําเนินงาน
.
ข้อมูลล่าสุด พบว่า ได้ตั้ง “ศูนย์ช่วยเหลือสังคมตําบล” แล้ว จํานวน 4,978 ศูนย์ ในพื้นที่ 76 จังหวัด คิดเป็นร้อยละ 68.8 ของตําบลทั่วประเทศ สามารถช่วยเหลือประชาชนทั่วไปที่ประสบปัญหาความเดือดร้อนทางสังคมได้ 123,496 คน และครัวเรือนเปราะบาง 13,111 ครัวเรือน
.
สําหรับปี 65 มีเป้าหมายว่าประชาชน 615,706 ครัวเรือน จะได้รับการแก้ไขปัญหาความยากจน และมีคุณภาพชีวิตที่ดีขึ้นใน 5 มิติ คือ ความเป็นอยู่ สุขภาพ การศึกษา รายได้ และการเข้าถึงบริการภาครัฐ
.
ทั้งนี้ ประชาชนผู้ประสบปัญหาต่าง ๆ ไม่ว่าจะเป็นพบเจอเหตุด่วนเหตุร้าย ปัญหาสังคม หรือขอรับบริการช่วยเหลือ สามารถติดต่อได้ที่https://eservice1300.m-society.go.th/หรือ โทร. สายด่วนศูนย์ช่วยเหลือสังคม 1300
.
อ่านเพิ่มเติม คลิกhttps://www.thaigov.go.th/news/contents/details/55013
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เคาะ คุมราคา “สินค้า - บริการ” ปี 65 จำนวน 51 รายการ
วันศุกร์ที่ 1 กรกฎาคม 2565
ครม. เคาะ คุมราคา “สินค้า - บริการ” ปี 65 จํานวน 51 รายการ
.....
ที่ประชุม ครม. (28 มิ.ย. 65) เห็นชอบกําหนดสินค้าและบริการควบคุมปี 65 โดยเป็นสินค้าและบริการควบคุมเช่นเดียวกับ ปี 64 จํานวน 51 รายการ แบ่งเป็น 46 สินค้า 5 บริการ กําหนดเป็นหมวด 11 ประกอบด้วย
.
1) หมวดกระดาษและผลิตภัณฑ์
2) หมวดบริภัณฑ์ขนส่ง
3) ปัจจัยทางการเกษตร
4) ผลิตภัณฑ์ปิโตรเลียม
5) หมวดยารักษาโรคและเวชภัณฑ์
6) หมวดวัสดุก่อสร้าง
7) หมวดสินค้าเกษตรที่สําคัญ
หมวดสินค้าอุปโภคบริโภค
9) หมวดอาหาร
10) หมวดอื่น ๆ
11) หมวดบริการ
.
ซึ่งการกําหนดราคาสินค้าหรือบริการควบคุม เพื่อดูแลสินค้าและบริการที่เกี่ยวข้องกับชีวิตประจําวันของประชาชน และป้องกันการกําหนดราคาซื้อ – ขายที่ไม่เป็นธรรม ไม่เกี่ยวกับกรณีราคาสินค้าหรือบริการแพงขึ้นตามกลไกตลาดปกติ อีกทั้งสินค้าและบริการควบคุมปี 64 จะสิ้นสุดการบังคับใช้ในวันที่ 30 มิ.ย. 65 นี้
.
อ่านรายละเอียดสินค้าและบริการควบคุม ปี 2564 ได้ที่นี่ http://www.ratchakitcha.soc.go.th/.../2564/E/144/T_0031.PDF
.
อย่างไรก็ตาม กระทรวงพาณิชย์จะเผยแพร่ประกาศ เรื่อง การกําหนดราคาสินค้าและบริการควบคุม ในเว็บไซต์ราชกิจจานุเบกษาเพื่อให้มีผลบังคับใช้ต่อไป
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-PM: Bangkok governor election set by first half of 2022
วันอังคารที่ 14 ธันวาคม 2564
PM: Bangkok governor election set by first half of 2022
PM: Bangkok governor election set by first half of 2022
December 13, 2021, at 1130hrs, at Santi Maitri Building, Government House, Prime Minister and Defense Minister Gen. Prayut Chan-o-cha responded to the query made by the press about the rally of Chana Rak Thin Network that the Government does not stay idle to the call of Chana Rak Thin Network. Deputy Prime Minister and Energy Minister Supattanapong Punmeechaow has been assigned to chair the fact-checking committee on the development of Chana special economic zone. Public hearing and SEA may have to be conducted to review the problem. The Prime Minister also emphasized the Government’s intent to uplift revenues and quality of life of the people in Southern border provinces. Solution to the conflict will be sought in accordance with the law. The issue will also be brought to the cabinet for further discussion.
The Prime Minister added that the election of the new Bangkok Governor is expected to take place no later than the first half of 2022. Since Bangkok is the country’s crucial area, he hoped that the people vote for a candidate with suitable qualification who is uncorrupted and could serve their needs. With regard to the reduction of penalties of offenders, the Prime Minister stated that such matter will be carefully reviewed in accordance with the laws and Ministry of Justice’s regulations.
รัฐบาลไทย-ข่าวทำเนียบรัฐบาล-รมว.สุชาติ ขานรับข้อสั่งการ นายก มอบกรมการจัดหางาน จับมือ กรมพัฒนาฝีมือแรงงาน เดินหน้า หาอาชีพอิสระ ฝึกทักษะ ให้ประชาชนหลังโควิดคลี่คลาย
วันเสาร์ที่ 7 พฤษภาคม 2565
รมว.สุชาติ ขานรับข้อสั่งการ นายก มอบกรมการจัดหางาน จับมือ กรมพัฒนาฝีมือแรงงาน เดินหน้า หาอาชีพอิสระ ฝึกทักษะ ให้ประชาชนหลังโควิดคลี่คลาย
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ตามที่ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีข้อสั่งการให้กระทรวงแรงงาน ผลักดันอาชีพอิสระให้เป็นที่รู้จัก พร้อมพัฒนาทักษะฝีมือแรงงาน ให้มีทักษะที่หลากหลาย
มีช่องทางการหารายได้เพิ่มขึ้นเพื่อเพิ่มโอกาสการมีงานทํา มีรายได้ และส่งเสริมต่อยอดการประกอบอาชีพให้แก่พี่น้องประชาชนนั้น ผมได้ขานรับข้อสั่งการดังกล่าวจากท่านนายกรัฐมนตรี และได้มอบหมายให้กรมการจัดหางานเตรียมข้อมูลอาชีพอิสระเพื่อเป็นทางเลือกให้กับประชาชน นอกเหนือจาก 10 หมวด 199 อาชีพ โดยเน้นอาชีพที่ทําได้ง่าย รายได้ดี เป็นที่นิยมในปัจจุบัน สามารถทําได้ตามความถนัดทุกช่วงวัย พร้อมประชาสัมพันธ์อาชีพอิสระที่น่าสนใจให้เป็นที่รู้จักของประชาชน และให้กรมพัฒนาฝีมือแรงงาน เตรียมหลักสูตรพัฒนาทักษะ ที่หลากหลายให้ประชาชนที่สนใจประกอบอาชีพอิสระ มีทักษะ มีโอกาสทางอาชีพเพิ่มขึ้น
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า ประชาชนที่สนใจสามารถเข้าชม“อาชีพอิสระ 2022” ได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew เลือกหัวข้อ “อาชีพอิสระ 2022” ซึ่งปัจจุบันกรมการจัดหางานได้เตรียมข้อมูลไว้ถึง 10 ประเภทอาชีพอิสระ ดังนี้
1.ประเภทการขายและการให้บริการ อาทิ ดูแลผู้สูงอายุ แอดมินเพจ/ดูแลร้านค้าออนไลน์
2.ประเภทการใช้เทคนิคและความรู้เฉพาะด้าน อาทิ รับทําโมเดล 3 มิติ รับตัดต่อวีดิโอ รับสร้าง/ตอบแบบสอบถาม
3.ประเภทการออกแบบ อาทิ รับออกแบบโลโก้ รับทํา sticker Line รับออกแบบและวาดภาพประกอบ Map Designer
4.ประเภทการสอน อาทิ สอนภาษา รับสอนโหราศาสตร์ สอนลงทุน/เล่นหุ้น
5.ประเภทงานประดิษฐ์ หัตถกรรม และภูมิปัญญา อาทิ ทําน้ําปรุง ทําแป้งพวง เสื้อมัดย้อม ทํากําไลหินนําโชค
6.ประเภทการตัด – เย็บ อาทิ รับซ่อมตุ๊กตา เย็บเสื้อผ้าสุนัข รับตัด-เย็บ/แก้ไขเสื้อผ้า
7.ประเภทการทําอาหาร อาทิ ชิฟฟ่อนมะพร้าวอ่อน วุ้นข้าวเหนียวมะม่วง คาราเมลคอนเฟลก น้ําผลไม้สกัดเย็น
8.ประเภทการให้คําปรึกษา อาทิ ที่ปรึกษาทางกฎหมาย รับวางแผนการเดินทาง
9.ประเภทการเขียนและรีวิว อาทิ นักเขียน รับรีวิวอาหาร รับโปรโมทสินค้า รับเขียนบทความ
10.ประเภทการเกษตรและเลี้ยงสัตว์ อาทิ เลี้ยงจิ้งหรีด เพาะเห็ดนางฟ้า ปลูกข้าวโพดอ่อน เลี้ยงกบฮอร์นฟรอก ปลูกกล้วยไม้ เลี้ยงด้วงสาคู
ทั้งนี้ ผู้สนใจที่ต้องการสอบถามข้อมูลเพิ่มเติมสามารถติดต่อได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-ทีมผู้แทนพิเศษรัฐบาลแก้ปัญหาชายแดนใต้ รับฟังข้อเสนอประชาชนปลด “นกกรงหัวจุก” จากบัญชีสัตว์สงวน เลี้ยงกันจำนวนมากดันเป็นสัตว์เศรษฐกิจ
วันศุกร์ที่ 25 มีนาคม 2565
ทีมผู้แทนพิเศษรัฐบาลแก้ปัญหาชายแดนใต้ รับฟังข้อเสนอประชาชนปลด “นกกรงหัวจุก” จากบัญชีสัตว์สงวน เลี้ยงกันจํานวนมากดันเป็นสัตว์เศรษฐกิจ
ทีมผู้แทนพิเศษของรัฐบาลมอบ ศอ.บต. กรมอุทยานฯ ศึกษาข้อเสนอประชาชน ถอด “นกกรงหัวจุก” ออกจากบัญชีสัตว์สงวน ดันเป็นสัตว์เศรษฐกิจส่งเสริมอัตลักษณ์จังหวัดชายแดนใต้ ชาวบ้านเพาะพันธุ์เองจํานวนมากแล้ว
วันที่ 25 มีนาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ เปิดเผยว่า วานนี้ (24 มีนาคม 2565) พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม เป็นประธานการประชุมคณะกรรมการผู้แทนพิเศษของรัฐบาลในการแก้ไขปัญหาจังหวัดชายแดนภาคใต้ ติดตามความคืบหน้างานด้านความมั่นคง การต่างประเทศ การขับเคลื่อนศูนย์พัฒนาทักษะทางภาษาเพื่อการสื่อสารในพื้นที่ และการแก้ปัญหาการทําประมงและกิจกรรมที่เกี่ยวเนื่อง
ทั้งนี้ ในที่ประชุมได้มีการพิจารณาข้อเสนอจากประชาชนในพื้นที่ ที่ต้องการให้ปลด “นกกรงหัวจุก” ออกจากบัญชีสัตว์สงวน ของกรมอุทยานแห่งชาติ สัตว์ป่าและพันธุ์พืช เนื่องจากปัจจุบันมีการเพาะเลี้ยงจํานวนมาก อีกทั้งยังสอดรับกับนโยบายการส่งเสริมการเลี้ยงสัตว์เศรษฐกิจและอัตลักษณ์ของท้องถิ่นตามนโยบายของรัฐบาลด้วย ที่ประชุมจึงเห็นชอบให้ศูนย์อํานวยการบริหารจังหวัดชายแดนภาคใต้ (ศอ.บต.) เสนอเรื่องให้กรมอุทยานฯ ดําเนินการรับฟังความเห็นของประชาชนและศึกษาสถานการณ์จํานวนนกกรงหัวจุกเพื่อพิจารณาการถอดถอนออกจากบัญชีสัตว์สงวน ซึ่งกรณีคล้าย ๆ กัน เช่น นกเขาชวา ที่ได้ถูกถอดออกจากบัญชีสัตว์สงวน เมื่อพบว่ามีจํานวนมากในธรรมชาติ และการเพาะเลี้ยงในกรง มีศักยภาพมากขึ้น ทําให้ทุกวันนี้ นกเขาชวากลายเป็นสัตว์เศรษฐกิจของพื้นที่ภาคใต้อีกชนิดหนึ่ง
ในอดีตมีความกังวลถึงการสูญพันธุ์ของนกกรงหัวจุก จึงได้กําหนดให้เป็นสัตว์สงวน ตามพระราชบัญญัติสงวนและคุ้มครองสัตว์ป่า ตั้งแต่ปี 2503 เมื่อครั้งเปิดให้มีการแจ้งการครอบครองปี 2546 มีผู้มาแจ้งจํานวนกว่า 9 หมื่นตัว ปัจจุบันนี้ นกรงหัวจุกที่ประชาชนเลี้ยงและมีการขยายพันธุ์เองมีจํานวนมาก และเมื่อรวมทั่วประเทศแล้วมีมากกว่าหลายแสนตัว โดยเฉพาะในพื้นที่จังหวัดชายแดนใต้ยังถือเป็นสัตว์เศรษฐกิจ สร้างรายได้ทั้งคนเลี้ยงและกลุ่มชุมชนที่ทําธุรกิจเกี่ยวเนื่อง เช่น กรง อาหารสัตว์ ถ้วยเซรามิคใส่น้ํา นอกจากนี้ การเลี้ยงนกกรงหัวจุกยังเป็นทั้งวิถีชีวิตและอัตลักษณ์ท้องถิ่น ทั้งเลี้ยงเพื่อความเพลิดเพลินหรือส่งเข้าประกวด เป็นที่นิยมของคนทุกเพศ ทุกวัย และเป็นกิจกรรมสร้างความสัมพันธ์ที่ดีระหว่างกลุ่มคน ประกอบกับเยาวชนบางกลุ่มในพื้นที่ ยังมีมุมมองว่า การเลี้ยงนกกรงหัวจุกเป็นกิจกรรมที่ช่วยให้ห่างไกลยาเสพติด เพราะคนเลี้ยงต้องใส่ใจดูแล มีเป้าหมายในการฝึกนกร้องเพื่อไปแข่ง ทําให้มีความสุขได้โดยไม่ต้องพึ่งอบายมุข
นางสาวรัชดา กล่าวเพิ่มว่า พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม ในฐานะประธานคณะกรรมการผู้แทนพิเศษของรัฐบาลได้ขับเคลื่อนการทํางานตามข้อสั่งการและนโยบายของพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่ต้องการให้การแก้ปัญหาพื้นที่จังหวัดชายแดนใต้เป็นไปอย่างมีประสิทธิภาพ ทุกฝ่ายได้เข้ามามีส่วนร่วม เชื่อมการทํางานระหว่างเจ้าหน้าที่และความต้องการของคนในพื้นที่อย่างแท้จริง คณะกรรมการชุดนี้เป็นอีกกลไกหนึ่งเพื่อการติดตาม ประสาน ขับเคลื่อน ให้การดําเนินงานของภาครัฐนําไปสู่การพัฒนาคุณภาพชีวิตและสันติภาพ อย่างยั่งยืน
รัฐบาลไทย-ข่าวทำเนียบรัฐบาล-รมว.เฮ้ง มอบ ที่ปรึกษารัฐมนตรี นำทีม 5 เสือแรงงานเพชรบุรี ลุยสร้างงาน สร้างอาชีพ ยกระดับคุณภาพชีวิตผู้สูงอายุในท้องถิ่น
วันจันทร์ที่ 27 มิถุนายน 2565
รมว.เฮ้ง มอบ ที่ปรึกษารัฐมนตรี นําทีม 5 เสือแรงงานเพชรบุรี ลุยสร้างงาน สร้างอาชีพ ยกระดับคุณภาพชีวิตผู้สูงอายุในท้องถิ่น
รมว.เฮ้ง มอบ ที่ปรึกษารัฐมนตรี นําทีม 5 เสือแรงงานเพชรบุรี ลุยสร้างงาน สร้างอาชีพ ยกระดับคุณภาพชีวิตผู้สูงอายุในท้องถิ่น
วันที่27มิถุนายน2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานในพิธีเปิดโครงการเตรียมความพร้อมเพื่อรองรับสังคมสูงวัยในระดับท้องถิ่น(60ยังแจ๋ว)โดยมีนายสอยปานแก้วนายกองค์การบริหารส่วนตําบลบ้านหม้อพร้อมเครือข่ายกลุ่มแรงงานผู้สูงอายุร่วมต้อนรับณที่ทําการองค์การบริหารส่วนตําบลบ้านหม้ออําเภอเมืองเพชรบุรีจังหวัดเพชรบุรี
นางธิวัลรัตน์กล่าวว่ารัฐบาลภายใต้การนําของพลเอกประยุทธ์จันทร์โอชานายกรัฐมนตรีและรัฐมนตรีว่าการกระกรวงกลาโหมกระทรวงแรงงานภายใต้การกํากับดูของพลเอกประวิตรวงษ์สุวรรณรองนายกรัฐมนตรีและท่านสุชาติชมกลิ่นรัฐมนตรีว่าการกระทรวงแรงงานได้ให้ความสําคัญกับกลุ่มผู้ใช้แรงงานและดูแลคนทุกช่วงวัยโดยเฉพาะผู้สูงอายุซึ่งถือเป็นกลุ่มเปราะบางซึ่งกระทรวงแรงงานมีเป้าหมายขับเคลื่อนส่งเสริมการมีงานทําและยกระดับคุณภาพชีวิตผู้สูงอายุช่วงอายุ60 - 69ปีเพื่อให้มีงานทําและมีรายได้ที่เหมาะสมเพียงพอสําหรับการดํารงชีวิต
นางธิวัลรัตน์กล่าวต่อว่าในวันนี้ท่านสุชาติชมกลิ่นรมว.แรงงานจึงได้มอบหมายให้ดิฉันได้นําทีมหัวหน้าส่วนราชการสังกัดกระทรวงแรงงานจังหวัดเพชรบุรีมาให้คําปรึกษาแนะนําซึ่งแต่ละหน่วยมีโครงการสําคัญที่จะดูแลช่วยเหลือผู้สูงอายุในจังหวัดเพชรบุรีเช่นสํานักงานแรงงานจังหวัดมีโครงการจ้างงานเร่งด่วนและพัฒนาทักษะฝีมือเพื่อบรรเทาความเดือดร้อนด้านอาชีพสํานักงานจัดหางานจังหวัดส่งเสริมการจ้างงานผู้สูงอายุในอาชีพที่เหมาะสมกับวัยประสบการณ์ส่งเสริมการประกอบอาชีพอิสระส่งเสริมการรับงานไปทําที่บ้านรวมถึงเป็นศูนย์บริการจัดหางานผู้สูงอายุสํานักงานพัฒนาฝีมือแรงงานมีโครงการส่งเสริมและพัฒนาฝีมือแรงงานศักยภาพผู้สูงอายุเพื่อให้มีทักษะที่เหมาะสมสอดคล้องกับความต้องการตลาดแรงงานสํานักงานสวัสดิการและคุ้มครองแรงงานแรงงานให้ความรู้ด้านสวัสดิการเพื่อเตรียมความพร้อมเข้าสู่วัยเกษียณเสริมสร้างความรู้ให้กับแรงงานผู้สูงอายุและสํานักงานประกันสังคมปรับระบบประกันสังคมให้สอดคล้องกับการจ้างงานผู้สูงอายุและการออกหน่วยเคลื่อนที่ด้านสุขภาพทั้งนี้เครือข่ายแรงงานที่สนใจในกิจกรรมต่างๆของกระทรวงแรงงานสามารถรวมกลุ่มกันเพื่อเข้ารับบริการด้านต่างๆจากส่วนราชการสังกัดกระทรวงแรงงานได้หรือประสานงานกับองค์กรปกครองส่วนท้องถิ่นในพื้นที่เพื่อทางกระทรวงจะได้จัดกิจกรรมให้ตรงตามความต้องการของกลุ่มได้ต่อไป
+++++++++++++++++++
กองเผยแพร่และประชาสัมพันธ์
27มิถุนายน2565
รัฐบาลไทย-ข่าวทำเนียบรัฐบาล-กระทรวงยุติธรรม โดยกรมบังคับคดี พร้อมช่วยเหลือกรณีป้าร้องศาลสั่งยึดบ้านขายทอดตลาดไม่รู้ตัว
วันพุธที่ 10 พฤศจิกายน 2564
กระทรวงยุติธรรม โดยกรมบังคับคดี พร้อมช่วยเหลือกรณีป้าร้องศาลสั่งยึดบ้านขายทอดตลาดไม่รู้ตัว
กระทรวงยุติธรรม โดยกรมบังคับคดี พร้อมช่วยเหลือกรณีป้าร้องศาลสั่งยึดบ้านขายทอดตลาดไม่รู้ตัว
ตามที่มีข่าว ป้าร้องโดนศาลสั่งยึดบ้านขายทอดตลาดไม่รู้ตัว หลังถูกคนปลอมเอกสารค้ําประกันซื้อรถยนต์ล่าสุดคนประมูลบ้านได้ขอให้ขนย้าย นั้น
นางทัศนีย์ เปาอินทร์ รองอธิบดี รักษาราชการแทนอธิบดีกรมบังคับคดี เปิดเผยว่า กรณีดังกล่าวเป็นการบังคับคดีตามคําพิพากษาของศาลจังหวัดตราด หมายเลขแดงที่ ผบ. 213/2558 โจทก์ได้ขอให้เจ้าพนักงานบังคับคดียึดที่ดินโฉนดเลขที่ 5252 ตําบลบางปิด อําเภอแหลมงอบ จังหวัดตราด พร้อมสิ่งปลูกสร้างทะเบียนเลขที่ 56 หมู่ที่ 2 ซึ่งมีผู้ร้องเป็นผู้ถือกรรมสิทธิ์ เพื่อนําออกขายทอดตลาดชําระหนี้ให้โจทก์ เจ้าพนักงานบังคับคดีได้แจ้งการยึดที่ดินพร้อมสิ่งปลูกสร้างดังกล่าวให้แก่คู่ความซึ่งรวมถึงผู้ร้องได้ทราบแล้ว เมื่อเข้าสู่ขั้นตอนของการขายทอดตลาด เจ้าพนักงานบังคับคดีได้จัดทําประกาศขายทอดตลาดแจ้งไปยังคู่ความและผู้มีส่วนได้เสียทุกฝ่ายซึ่งรวมถึงผู้ร้องให้ได้ทราบก่อนการขายทอดตลาดทุกครั้งอันเป็นการปฏิบัติตามกฎหมาย ระเบียบ และคําสั่งต่าง ๆ ที่กําหนดไว้ ต่อมาเมื่อวันที่ 22 มิถุนายน 2564 มีผู้ซื้อที่ดินพร้อมสิ่งปลูกสร้างดังกล่าวไปได้ในราคา 380,000 บาท โดยชําระราคาค่าซื้อทรัพย์ครบถ้วนพร้อมรับหนังสือโอนกรรมสิทธิ์ไปแล้ว จากนั้นผู้ซื้อได้ร้องขอต่อศาลเพื่อให้ผู้ร้องและบริวารออกจากที่ดินพิพาท ซึ่งขณะนี้ผู้ร้องและบริวารได้ยินยอมออกจากที่ดินพิพาทแล้ว อย่างไรก็ดีกรมบังคับคดีไม่ได้นิ่งนอนใจในเรื่องดังกล่าวและพร้อมให้ความช่วยเหลือผู้ร้อง ซึ่งหากผู้ร้องยังประสงค์จะขอซื้อบ้านและที่ดินพิพาทคืน กรมบังคับคดียินดีจะเป็นคนกลางในการประสานผู้เกี่ยวข้องทุกฝ่ายเพื่อเจรจาหาข้อตกลงร่วมกันโดยนัดไกล่เกลี่ยข้อพิพาทให้ต่อไป
กรมบังคับคดี 0 2881 4999 หรือสายด่วนกรมบังคับคดี 1111 กด 79 เว็บไซต์ www.led.go.th
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 11 – 17 กุมภาพันธ์ 2565
วันศุกร์ที่ 18 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 – 17 กุมภาพันธ์ 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 11 – 17 กุมภาพันธ์ 2565 พบการกระทําผิด จํานวน 497 คดี คิดเป็นเงินค่าปรับ 9.36 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 11 – 17 กุมภาพันธ์ 2565) พบว่ามีการกระทําผิด จํานวน 497 คดี คิดเป็นเงินค่าปรับ 9.36 ล้านบาท โดยแยกเป็น สุรา จํานวน 254 คดี ค่าปรับ 3.15 ล้านบาท ยาสูบ จํานวน 171 คดี ค่าปรับ 3.71 ล้านบาท ไพ่ จํานวน 10 คดี ค่าปรับ 0.03 ล้านบาท น้ํามันและผลิตภัณฑ์น้ํามัน จํานวน 17 คดี ค่าปรับ 0.27 ล้านบาท น้ําหอม จํานวน 3 คดี ค่าปรับ 0.16 ล้านบาท รถจักรยานยนต์ จํานวน 23 คดี ค่าปรับ 0.49 ล้านบาท และสินค้าอื่น ๆ จํานวน 19 คดี ค่าปรับ 1.55 ล้านบาท โดยมีของกลางแยกเป็นน้ําสุรา จํานวน 6,284.553 ลิตร ยาสูบ จํานวน 41,296 ซอง ไพ่ จํานวน 1,861 สํารับ น้ํามันและผลิตภัณฑ์น้ํามัน จํานวน 7,350.000 ลิตร น้ําหอม จํานวน 159 ขวด รถจักรยานยนต์ จํานวน 32 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 17 กุมภาพันธ์ 2565 พบว่ามีการกระทําผิด จํานวน 10,657 คดี คิดเป็นเงินค่าปรับ 205.57 ล้านบาท โดยแยกเป็น สุรา จํานวน 5,586 คดี ค่าปรับ 50.30 ล้านบาท ยาสูบ จํานวน 3,830 คดี ค่าปรับ 104.67 ล้านบาท ไพ่ จํานวน 178 คดี ค่าปรับ 1.77 ล้านบาท น้ํามันและผลิตภัณฑ์น้ํามัน จํานวน 260 คดี ค่าปรับ 16.19 ล้านบาท น้ําหอม จํานวน 54 คดี ค่าปรับ 2.49 ล้านบาท รถจักรยานยนต์ จํานวน 517 คดี ค่าปรับ จํานวน 12.21 ล้านบาท และสินค้าอื่นๆ จํานวน 232 คดี ค่าปรับ 17.94 ล้านบาท โดยมีของกลางแยกเป็นน้ําสุรา จํานวน 67,713.478 ลิตร ยาสูบ จํานวน 1,790,485 ซอง ไพ่ จํานวน 9,455 สํารับ น้ํามันและผลิตภัณฑ์น้ํามัน จํานวน 497,413.000 ลิตร น้ําหอม จํานวน 75,640 ขวด รถจักรยานยนต์ จํานวน 630 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/769-2565-11-17-2565-8
รัฐบาลไทย-ข่าวทำเนียบรัฐบาล-มหาวิทยาลัยสู่ตำบล U2T for BCG ครอบคลุม 7,435 ตำบล
วันศุกร์ที่ 17 มิถุนายน 2565
มหาวิทยาลัยสู่ตําบล U2T for BCG ครอบคลุม 7,435 ตําบล
วันศุกร์ที่ 16 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลกระตุ้นการฟื้นตัวของเศรษฐกิจในระดับพื้นที่ โดยเห็นชอบโครงการขับเคลื่อนเศรษฐกิจและสังคมฐานรากหลังโควิดด้วยเศรษฐกิจ BCG ใน 7,435 ตําบล ครอบคลุม 77 จังหวัดทั่วประเทศ ประกอบด้วย 15,000 กิจกรรม เช่น ถ่ายทอดเทคโนโลยีด้านการผลิตและบริการ พัฒนาการขนส่ง การกระจายสินค้าและบริการ พัฒนากําลังคนให้มีทักษะที่จําเป็นต่อการทํางานและที่เกี่ยวข้องกับเศรษฐกิจ BCG จ้างงานบัณฑิตที่จบการศึกษาไม่เกิน 5 ปี และประชาชนที่ว่างงานในพื้นที่ 3,000 ตําบลเดิมต่อยอดจากโครงการ 1 ตําบล 1 มหาวิทยาลัย ตําบลละ 8 คน และพื้นที่ 4,435 ตําบลใหม่ 10 คน/ตําบล รวมแล้วเกิดการจ้างงานไม่น้อยกว่า 68,350 คน สร้างเศรษฐกิจหมุนเวียนไม่น้อยกว่า 600 ล้านบาท/เดือน เริ่มดําเนินการ ก.ค. - ก.ย.65
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ธอส. ขยายเวลาช่วยลูกค้าในมาตรการปรับปรุงโครงสร้างหนี้ฯ ถึงสิ้นปี 65
วันศุกร์ที่ 17 มิถุนายน 2565
ธอส. ขยายเวลาช่วยลูกค้าในมาตรการปรับปรุงโครงสร้างหนี้ฯ ถึงสิ้นปี 65
ธอส. จัดทํา “มาตรการปรับปรุงโครงสร้างหนี้อย่างยั่งยืน เฟส 2” ช่วยเหลือลูกค้าที่อยู่ในมาตรการที่ 18 และ 19 และยังได้รับผลกระทบด้านรายได้จาก COVID-19 สามารถขยายระยะเวลาความช่วยเหลือต่อเนื่องตั้งแต่ 1 กรกฎาคม - 31 ธันวาคม 2565
ธนาคารอาคารสงเคราะห์ (ธอส.) จัดทํา “มาตรการปรับปรุงโครงสร้างหนี้อย่างยั่งยืน เฟส 2” ช่วยเหลือลูกค้าที่อยู่ในมาตรการที่ 18 และ 19 และยังได้รับผลกระทบด้านรายได้จาก COVID-19 สามารถขยายระยะเวลาความช่วยเหลือต่อเนื่องตั้งแต่ 1 กรกฎาคม - 31 ธันวาคม 2565 ประกอบด้วย มาตรการที่ 18 [M18] : สําหรับลูกค้ารายย่อยที่มีสถานะบัญชีปกติ รองรับลูกค้าเดิมที่อยู่ระหว่างใช้มาตรการที่ 18 ซึ่งจะสิ้นสุดระยะเวลาความช่วยเหลือวันที่ 30 มิถุนายน 2565 และยังไม่สามารถผ่อนชําระหนี้ให้กับธนาคารได้ตามสัญญากู้เงิน สามารถเลือกแบ่งจ่ายเงินงวดผ่อนชําระ [ตัดเงินต้น ตัดดอกเบี้ย] เหลือ 25% หรือ 50% หรือ 75% ของเงินงวดผ่อนชําระตามสัญญากู้เงิน และลดอัตราดอกเบี้ยเงินกู้จากผลิตภัณฑ์สินเชื่อ/ประกาศที่ผู้กู้ใช้อยู่ลงอีก 0.25%-0.50% ต่อปี ลงทะเบียนแจ้งความประสงค์ผ่าน Application : GHB ALL หรือ GHB Buddy บน Application Line หรือ www.ghbank.co.th หรือ สาขาทั่วประเทศ จนถึงวันที่ 24 มิถุนายน 2565 และ มาตรการที่ 19 [M19] : สําหรับลูกค้าผู้ประกอบการสินเชื่ออพาร์ทเม้นท์ รองรับลูกค้าเดิมที่อยู่ระหว่างใช้มาตรการที่ 19 เลือกแบ่งจ่ายเงินงวดผ่อนชําระ [ตัดเงินต้น ตัดดอกเบี้ย] เหลือ 25% หรือ 50% หรือ 70% ของเงินงวดผ่อนชําระปกติตามสัญญากู้เงิน และลดอัตราดอกเบี้ยเงินกู้จากผลิตภัณฑ์สินเชื่อตามสัญญากู้เงินลงอีก 0.25% ต่อปี ลงทะเบียนแจ้งความประสงค์ที่ ธอส. สํานักงานใหญ่และสาขาทั่วประเทศถึง 30 มิถุนายน 2565 สอบถามรายละเอียดที่ GHBank Call Center โทร 0-2645-9000 และ Facebook Fanpage ธนาคารอาคารสงเคราะห์
รัฐบาลไทย-ข่าวทำเนียบรัฐบาล-EXIM BANK ร่วมนำเสนอผลการดำเนินงานเพื่อขับเคลื่อนการพัฒนาอย่างยั่งยืน ในงาน “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
วันพฤหัสบดีที่ 19 พฤษภาคม 2565
EXIM BANK ร่วมนําเสนอผลการดําเนินงานเพื่อขับเคลื่อนการพัฒนาอย่างยั่งยืน ในงาน “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม”
พลเอกประยุทธ์ จันทร์โอชา นายกรัฐมนตรี เยี่ยมชมบูทนิทรรศการของธนาคารเพื่อการส่งออกและนําเข้าแห่งประเทศไทย (EXIM BANK) ซึ่งนําเสนอผลงานการดําเนินงานของกระทรวงการคลังร่วมกับ EXIM BANK ในการ “ซ่อม สร้าง เสริม สานพลัง”
พลเอกประยุทธ์ จันทร์โอชา นายกรัฐมนตรี ประธานในพิธีเปิดและองค์ปาฐกพิเศษงานเสวนา “Better Thailand Open Dialogue ถามมา-ตอบไป เพื่อประเทศไทยที่ดีกว่าเดิม” จัดโดยสํานักงานสภาพัฒนาเศรษฐกิจและสังคมแห่งชาติ ร่วมกับสมาคมนิสิตเก่าวิศวกรรมศาสตร์ คณะพาณิชยศาสตร์และการบัญชี คณะเศรษฐศาสตร์แห่งจุฬาลงกรณ์มหาวิทยาลัย และคณะกรรมการร่วมภาคเอกชน 3 สถาบัน (กกร.) ได้แก่ สภาหอการค้าแห่งประเทศไทย สภาอุตสาหกรรมแห่งประเทศไทย และสมาคมธนาคารไทย เยี่ยมชมบูทนิทรรศการของธนาคารเพื่อการส่งออกและนําเข้าแห่งประเทศไทย (EXIM BANK) ซึ่งนําเสนอผลงานการดําเนินงานของกระทรวงการคลังร่วมกับ EXIM BANK ในการ “ซ่อม สร้าง เสริม สานพลัง” การพัฒนาอย่างยั่งยืน โดยรวมถึงการสร้างธุรกิจส่งออกของคนตัวเล็กหรือ SMEs ไทยสู่ตลาดโลกยุค Next Normal โดยมีกรรมการ EXIM BANK ได้แก่ นายวโรทัย โกศลพิศิษฐ์กุล นายฉันทานนท์ วรรณเขจร และ ดร.รักษ์ วรกิจโภคาทร กรรมการผู้จัดการ EXIM BANK ให้การต้อนรับ ณ รอยัล พารากอน ฮอลล์ ห้างสรรพสินค้าสยาม พารากอน เมื่อวันที่ 19 พฤษภาคม 2565
ทั้งนี้ EXIM BANK ได้ขับเคลื่อนการพัฒนาอย่างยั่งยืน โดย “ซ่อม” อุตสาหกรรมที่ประสบวิกฤตแต่มีศักยภาพ อาทิ สายการบินและที่เกี่ยวเนื่องกว่า 7,200 ล้านบาท ธุรกิจพาณิชยนาวี 8,500 ล้านบาท และอุตสาหกรรมเหล็ก “สร้าง” อุตสาหกรรมสู่อนาคตและธุรกิจที่ขับเคลื่อนเศรษฐกิจชีวภาพ เศรษฐกิจหมุนเวียน และเศรษฐกิจสีเขียว (Bio-Circular-Green) ของไทย โดยสนับสนุนอุตสาหกรรม BCG ไปแล้วกว่า 40,000 ล้านบาท สยายปีกพลังงานทดแทนของไทยให้เติบโตทั่วโลกได้เพิ่มขึ้น 51% จากปีก่อน สร้างธุรกิจใหม่ เช่น เรือโดยสารอัจฉริยะไฟฟ้า รถยนต์ไฟฟ้า พลาสติกชีวภาพ “เสริม” ประสิทธิภาพธุรกิจด้วยนวัตกรรมทางการเงิน อาทิ สินเชื่อ Solar Orchestra และ EXIM Biz Transformation Loan และ “สานพลัง” พันธมิตร ช่วย SMEs ฝ่าวิกฤต สร้างนักรบเศรษฐกิจใหม่ โดยช่วยเหลือ SMEs สู้วิกฤตโควิด-19 ได้กว่า 14,200 ราย คิดเป็นวงเงินสะสม 76,700 ล้านบาท และสร้างผู้ส่งออกหน้าใหม่ได้ 1,700 ราย เพิ่มขึ้น 20% คิดเป็นวงเงิน 17,600 ล้านบาท
สอบถามรายละเอียดเพิ่มเติมได้ที่ส่วนสื่อสารองค์กร ฝ่ายส่งเสริมภาพลักษณ์และสื่อสารองค์กร
โทร. 0 2271 3700, 0 2278 0047, 0 2617 2111 ต่อ 4110-4
รัฐบาลไทย-ข่าวทำเนียบรัฐบาล-ดีอีเอส ร่วมเวทีคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565
วันศุกร์ที่ 8 ตุลาคม 2564
ดีอีเอส ร่วมเวทีคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565
ดีอีเอส ร่วมเวทีคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565
เมื่อวันที่ 8 ตุลาคม 2564 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม รักษาราชการในตําแหน่งผู้อํานวยการสํานักงานสถิติแห่งชาติ เป็นผู้แทนรัฐมนตรีว่าการกระทรวงดิจิทัลเพื่อเศรษฐกิจและสังคม ร่วมด้วยนางสาวกัลยา ชินาธิวร ผู้อํานวยการกองการต่างประเทศ เป็นผู้แทนปลัดกระทรวงดิจิทัลเพื่อเศรษฐกิจและสังคม ในฐานะกรรมการ เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. 2565 ครั้งที่ 3/2564 ผ่านระบบการประชุมทางไกล ณ ห้องประชุม 801 ชั้น 8 กระทรวงดิจิทัลเพื่อเศรษฐกิจและสังคม โดยมีนายกรัฐมนตรี พลเอก ประยุทธ์ จันทร์โอชา เป็นประธานการประชุมฯ
ทั้งนี้ที่ประชุมได้พิจารณาความก้าวหน้าของการเตรียมการจัดการประชุมผู้นําเขตเศรษฐกิจเอเปค ประกอบด้วย ด้านสารัตถะ และด้านประชาสัมพันธ์ โดยที่ประชุมได้มีการหารือประเด็นสําคัญ ได้แก่ การติดตามความก้าวหน้าของผลลัพธ์ที่เป็นรูปธรรม (Key Deliverables) ตลอดจนข้อริเริ่ม/โครงการภายใต้แต่ละประเด็นสําคัญที่จะผลักดันในระหว่างการเป็นเจ้าภาพเอเปคของไทย กําหนดการการประชุมสําคัญของเอเปค ปี 2565 การจัดการประกวดตราสัญลักษณ์ (Logo) การเป็นเจ้าภาพเอเปคของไทย และการจัดทําวีดิทัศน์การรับมอบตําแหน่งเจ้าภาพเอเปคของไทย
*******************